Diari Oficial de la Generalitat Valenciana


Sumari del DOGV 6668, del 12-12-2011 (2011/12480)

Notificació de la sentència dictada en el judici de modificació de mesures número 1205/2008.
--------------------------------------------------------------------------------------------

### Dades del document

Número de DOGV
:   6668

Data del DOGV
:   12-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12031


Organisme emissor
:   Jutjat de Primera Instància i Instrucció Número 5 de Llíria

Tipus de document
:   Edicte

Notificació de la sentència dictada en el judici de modificació de mesures número 1205/2008. [2011/12566]  
Modi. mesures en relació amb fills ext. sup. co 001205/2008  
De: Sandra Liliana Moreno Polo.   
Procuradora: M.ª Luz Navarro Morató.  
Contra: David Guerrero Uroz.   
En aquest procediment, seguit a instàncies de Sandra Liliana Moreno Polo contra David Guerrero Uroz, s'ha dictat la sentència que, literalment, és com segueix:   
«Dispositiva   
Estime la demanda instada per la procuradora María Luz Navarro Morató, en nom i representació de Sandra Liliana Moreno, contra David Guerrero Uroz, i dispose:   
Atribuir a Sandra Moreno la guarda i custòdia del menor D. S. G. M., i privar el pare, David Guerrero Uroz, de l'exercici ordinari de la pàtria potestat sobre l'esmentat menor, atribuint a la mare, Sandra Liliana Moreno, l'exercici exclusiu de la pàtria potestat.  
Règim de visites: no es fixa cap règim de visites a favor del pare, David Guerrero Uroz, i se'l priva de tal possibilitat.  
Pensió d'aliments: David Guerrero Uroz haurà de pagar per aquest concepte la quantitat de 170 euros mensuals. Aquest pagament s'haurà d'efectuar dins dels cinc primers dies del mes al número de compte que a aquest efecte facilite l'actora, i que serà objecte de revalorització anual de conformitat amb el que experimente l'increment de preu de consum que publique l'Institut Nacional d'Estadística o organisme que el substituïsca.   
Pel que fa a les despeses extraordinàries caldrà pagar-les a mitges amb l'acreditació documental prèvia de qui les haja realitzat. Cal entendre per despeses extraordinàries totes aquelles despeses no periòdiques que, atesa la seua entitat, no s'inclouen en la pensió d'aliments, com ara les despeses mèdiques i farmacèutiques no cobertes per la Seguretat Social, i també aquelles altres despeses que atesa la seua entitat així es derive i es tracte d'una activitat consentida per ambdós progenitors.  
  
No pertoca realitzar un especial pronunciament pel que fa a les costes causades en aquesta instància.   
Notifiqueu a les parts aquesta resolució, així com que no és ferma i que s'hi pot interposar un recurs d'apel·lació dins del termini de cinc dies des que es notifique. Per a la interposició de l'esmentat recurs caldrà dipositar en el compte d'aquest Jutjat la quantitat de 50 euros tal com disposa la Llei Orgànica 1/2009.   
Expediu un certificat d'aquesta sentència i uniu-lo a les actuacions, amb la incorporació de l'original en el llibre de sentències.   
Aquesta és la meua sentència, que pronuncie i firme».   
I atés que el demandat esmentat, David Guerro Uroz, es troba en parador desconegut, s'expedeix aquest edicte a fi que valga de notificació de forma deguda.   
  
Llíria, 1 de setembre de 2011.- El secretari judicial: Miguel Ángel García Herrera.